पाएं अपने शहर की ताज़ा ख़बरें और फ्री ई-पेपरडाउनलोड करें
देशभर में इन दिनों कोरोना संक्रमण की दूसरी लहर चरम पर है। ऐसे में इसका असर अब सब्जियों व फलों पर पड़ने लग गया है। लॉकडाउन के कारण यहां से सब्जी बाहर नहीं जा पा रही है और सावे होने के बावजूद मांग नहीं होने की वजह से दाम गिर रहे है। इसका फायदा आम जन को उठाना चाहिए। ऐसे में मौसमी सब्जी का अधिक से अधिक सेवन करने से रोग प्रतिरोधक क्षमता बढ़ती है। फलों में एंटी ऑक्सीडेन्ट तत्व होते है। इनको खाने से विटामिन सी मिलता है, जो कोरोना संकट मेें फायदेमंद है। फल व सब्जी विक्रेताओं के अनुसार कोरोना लॉकडाउन के कारण माल कम आ-जा पा रहा है।
कोराेना महामारी के कारण फलों की डिमांड बढ़ी कोरोना महामारी की दूसरी लहर से बचाव के लिए इन दिनों लोग विटामिन सी व इम्युनिटी बढ़ाने वाले फलों की और ज्यादा ध्यान दे रहे है। हालात ये हो गए कि एकाएक इन फलों की डिमांड अधिक हो गई हैं, लेकिन लॉकडाउन होने से फलों की आवक कम है। ऐसे में 10 दिन पहले बाजार में 40 रुपए प्रति नग बिकने वाला नारियल पानी 80 रु. व कीवी फल 40 से 70 रुपए प्रति नग बिक रहा है। इधर, सरकारी अस्पताल के प्रभारी एमडी मेडिसिन डाॅ.एसएन शर्मा के अनुसार सब्जी का सेवन उबालकर ही करें और फलों का खूब सेवन करें। मौसमी सब्जी और फल के सेवन से इम्युनिटी बढ़ती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn